open-index/open-wikipedia-markdown huggingface dataset:
ქაშაყი

**ქაშაყი** () — თევზი ქაშაყისებრთა ოჯახისა. გავრცელებულია ძირითადად ატლანტისა და წყნარი ოკეანეების ჩრდილოეთ ნაწილში. სხეული გვერდებში მობრტყელებულია, მუცელი დაკბილული აქვს. ქერცლი ზომიერი, ან მოზრდილია. მოიცავს 60-ზე მეტ სახეობას, რომელიც ძირითადად გავრცელებულია ზომიერი და ცხელი სარტყლის ზღვებში. ზოგიერთი სახეობა მხოლოდ ზღვაში ბინადრობს და ერიდება მტკნარ წყალს. ზოგიერთი გამსვლელი სახეობაა, შედის მდინარეებში. უმეტესად იკვებება წვრილი კიბოსნაირებით. სხეულის სიგრძე განსხვავებულია, მაგ., ბალტიის ქაშაყის სხეულის სიგრძეა 14-18 სმ, ატლანტური ქაშაყის სიგრძე 46 სმ აღწევს. დიდი სარეწაო მნიშვნელობის თევზია, რის გამოც ევროპაში „ზღვის ვერცხლის“ სახელწოდებითაც არის ცნობილი.

## რესურსები ინტერნეტში
* ქაშაყი – ინფორმაცია  
* ქაშაყი – ინფორმაცია 

კატეგორია:ქაშაყისებრნი
ჩეხეთის ჰიმნი

**ჩეხეთის სახელმწიფო ჰიმნი** (: *სად არის ჩემი სამშობლო?*) — მუსიკა ეკუთვნის ფრანტიშეკ შკრუპს. ტექსტის ავტორია იოსეფ კაეტან ტილი. კომპოზიცია მათ პრაღის სახელმწიფო თეატრში 1834 წლის 21 დეკემბერს გასამართი კომედია *„Fidlovačka aneb žádný hněv a žádná rvačka“*-სთვის შექმნეს.

მუსიკა ჰიმნის სტატუსით ჩეხეთმა 1993 წელს მიიღო. თუმცა, 1920 წლიდან სიმღერა „Kde domov můj?“ ჩეხოსლოვაკიის სახელმწიფო ჰიმნის შემადგენელი ნაწილი იყო. ამ ჰიმნში იგი პირველ ნაწილს წარმოადგენდა, მეორე ნაწილი კი სლოვაკურ ენაზე იყო, სიმღერა „Nad Tatrou sa blýska“, რომელიც დღეს სლოვაკეთის სახელმწიფო ჰიმნია.

## ტექსტი 
:Kde domov můj, kde domov můj?
:Voda hučí po lučinách,
:bory šumí po skalinách,
:v sadě skví se jara květ,
:zemský ráj to na pohled!
:A to je ta krásná země,
:země česká domov můj,
:země česká domov můj!

## იხილეთ აგრეთვე 
* ჩეხეთის გერბი
* ჩეხეთის დროშა

## რესურსები ინტერნეტში 
* Czech Republic: *Kde domov můj?* - Audio of the national anthem of the Czech Republic, with information and lyrics 
* State Symbols – Ministry of Foreign Affairs – The Ministry of Foreign Affairs has a page about state symbols that includes a copy of the music of the anthem.
* New (2008) official recordings – female solo, male solo, choir, and orchestral versions.

კატეგორია:ჩეხეთის ეროვნული სიმბოლოები
კატეგორია:ეროვნული ჰიმნები
ჩეხეთის ქალაქების სია

thumb|250px|right|ჩეხეთის რესპუბლიკის რუკა
[thumb|250px|right|[პრაღა, ჩეხეთის რესპუბლიკის დედაქალაქი]]
[thumb|250px|right|[ბრნო]]
[thumb|250px|right|[ოსტრავა]]
[thumb|250px|right|[პლზენი]]

ქვემოთ მოყვანილ ცხრილში ჩამოთვლილია ჩეხეთის რესპუბლიკის ქალაქები.

## ქალაქების სია ('''') 
## რესურსები ინტერნეტში
* [An official list](http://www.czso.cz/csu/klasifik.nsf/i/ciselnik_obci_(cisob)) 
* Map

## სქოლიო 
კატეგორია:ჩეხეთის ქალაქები
კატეგორია:ქალაქების სია ქვეყნების მიხედვით
წერი

**წერი,** *ქარიყლაპია* () — თევზი ქარიყლაპიასებრთა ოჯახისა. ფერად ძირითადად მომწვანო ნაცრისფერი ან მურა ნაცრისფერია. მისი სხეულის სიგრძე 1,0-1,5 მ, მასა — 16-24 კგ აღწევს. გავრცელებულია ევროპის, აზიისა და ამერიკის ჩრდილოეთის წყლებში და მნიშვნელოვან სარეწაო თევზად ითვლება. საქართველოში მცირე რაოდენობით გვხვდება დასავლეთ საქართველოს მდინარეებსა (ჩოლოქი, ნატანები, სუფსა, რიონი, ხობისწყალი, ოჩხამური, ჭურია, ენგური, კოდორი, მჭიშთა) და ტბებში (პალიასტომი, სკურჩა, ბებესირი, ჯაპანა). საქართველოში გავრცელებული წერის სიგრძე აღწევს 85 სმ-ს, წონა 6-8 კგ-ს. ტოფობს ადრე გაზაფხულსა და ზაფხულში (ჩვენში მრავლდება თებერვალში, როდესაც წყლის ტემპერატურაა 3-5 °C). ქვირითს ყრის წყალმარჩხ ადგილებში სანაპიროს მცენარეებზე.

## ლიტერატურა 
კატეგორია:ქარიყლაპია
ჰელესა (კინორომანი)

**ჰელესა**, ანუ ელი ელობდა, მელი მელობდა, ზღვა ფოფინობდა... (ლაზური საზღვაო კინორომანი, წარმოდგენილი ფელუკა „კირბიშის“ ბოლო მოგზაურობის ქრონიკებად, ანდა, თუ გნებავთ, ლაზი მხატვრის, ჰასან ჰელიმიშის გაცოცხლებულ ნახატებად) — ქართველი მწერლის, მიხო მოსულიშვილის კინორომანი ლაზების ცხოვრებაზე.

## კინორომანის იდეა 
საქართველოში სამკურნალო მცენარეებისა და მათი გამოყენების შესახებ, ანტიკური ხანის სხვა ავტორებთან ერთად, აპოლონიოს როდოსელიც წერდა თავის „არგონავტიკაში“.  ისიც ცნობილია, რომ კოლხეთის დაბლობზე გაშენებული ყოფილა „ჰეკატეს ბაღი“ (ძვ.წ. 650 წ.), რომელშიც ორმოცზე მეტი სამკურნალო მცენარე მოჰყავდათ. თავად სიტყვა „მედიცინა“ მომდინარეობს მეფე აიეტის ქალიშვილის, მკურნალი მედეას სახელიდან...

უძველესი ქართული ხალხური მედიცინის წიაღში მკურნალთა არაერთი საგვარეულო შტო იშვა, რომლებაც შექმნეს თავიანთი წამლები. ამის მაგალითია:  „თურმანიძის მალამო“; ასკურავების მოტეხილობის მკურნალობა უთაბაშიროდ, მსუბუქი გადახვევითა და მალამოთი; ბერულავების მოტეხილობის საგვარეულო მალამო; ნაჭყებიების წამალი...

## მოკლე შინაარსი 
მეი კირბიშის სიყვარულის გამოყენებით იაშარ ბადიში ცდილობს გაიგოს კირბიშების გვარის საიდუმლო წამლის დამზადების წესი, რომ ეს რეცეპტი მდიდარ უცხოელებს, ჰელენ მეიერს და ალფრედ ანთოპულოსს მიჰყიდოს.

## პერსონაჟები
* **ფოკა კირბიში** — „პაპუ“ (ლაზურად, პაპა), 60 წლისა, ცალფეხა.
* **მეი** — ფოკას ქალიშვილი პირველ, გარდაცვლილ ცოლთან, ნადიესთან, 20 წლისა.
* **უჩა** — მეტსახელად „მშირიდონი“ (ლაზურად, მერცხალი), ფოკას შვილი, 10 წლისა.
* **მერიემ-ხავანა** — ფოკა კირბიშის ცოლი, უჩას დედა, მეის დედინაცვალი, 55 წლისა, ჯინჯი (ლაზურად, მკითხავი).
* **ალფრედ ანთოპულოსისი** — 60 წლისა, ბიზნესმენი ვან-კუვერიდან.
* **ჰელენ მეიერი** — 65 წლისა, ალფრედ ანთოპულოსის ცოლი, უყვარს თოჯინა კლაბაუტერმანი.
* **იაშარ ბადიში** — 25 წლისა, აქვს საკუთარი პანტონებიანი ნავი, სახელად „მცურავი კუნძული“.
* **სებასტიან რადუ** (მაფარველიში) — მეთევზე ლაზების სოფელ ლაზუდან, რომელიც მდებარეობს საპორტო ქალაქ კონსტანცას სამხრეთით. 
* **ილფან შიშმანიში** — თურქული სანაპიროს საგუშაგო კატარღის მეთაური.
* **ხატიჯე შიშმანიში** – ილფანის დედა, 70 წლისა.

## მითოლოგიური არქეტიპი
„ჰელესას“ თანამედროვე ამბის მითოლოგიურ არქეტიპს წარმოადგენს ოქროს საწმისის ლეგენდა და მკითხველი იოლად ახდენს რომანის პერსონაჟების იდენტიფიცირებას: მედეა - მეი, აიეტი - ფოკა კირბიში, აფსირტე - უჩა, იასონი - იაშარ ბადიში.

## რომანის ჯილდო
, ორეგონი, აშშ]]
* 27 აგვისტო, 2012 — ვერცხლის პრიზი გამომცემლობა "უსტარს" კინორომანისათვის “ჰელესა” (სინოპსისით) ეფექტიანი მარკეტინგის ჯილდოს კონფერენციაზე (The Summit Marketing Effectiveness Award) ნომინაციაში: “მცირე ბიუჯეტი”, პორტლენდი, ორეგონი, აშშ.
* ლიტერატურული პრემია „საბას“ 2013 წლის ნომინანტი.

## რომანის გამოცემები 
* 2012 წ. — გამომცემლობა „უსტარი“
* 2013 წ. — ლიგ.გეს ელექტრონული წიგნები
* 2013 წ. — „საბა“ ელექტრონული წიგნების სახლი

## რესურსები ინტერნეტში 
* „ჰელესა“
* Helessa
* Helessa (Trailer of movie novel) 

## სქოლიო 
კატეგორია:მიხო მოსულიშვილის ნაწარმოებები
კატეგორია:2012 წლის რომანები
კატეგორია:ქართული რომანები
კატეგორია:მაგიური რეალიზმი
კატეგორია:ბერძნული მითოლოგია
კატეგორია:ქართული მითოლოგია
კატეგორია:სათავგადასავლო რომანები
კატეგორია:მაგიური რომანები
კატეგორია:ლიტერატურული მოდერნიზმი
ჩეხეთის მხარეები

**ჩეხეთის მხარეები**  — ადმინისტრაციული ერთეულები ჩეხეთის რესპუბლიკაში. ჩეხეთი უნიტარული რესპუბლიკაა, რომელიც იყოფა შედგება 14 მხარედ (). მხარის სტატუსი აქვს დედაქალაქისაც. პრაღა არის ერთდროულად რეგიონიც და ქალაქიც და აქვს ერთი ასამბლეა და ერთი გამგეობა. აღნიშნული დაყოფა ძალაშია 2000 წლის 1 იანვრიდან, როდესაც შეიცვალა მანამდე არსებული 8 რეგიონი. რეგიონული ასამბლეა აირჩევა პირდაპირი წესით 4 წლის ვადით. ასამბლეა ირჩევს რეგიონის კომიტეტს და მის თავმჯდომარეს.

## მხარეების სია

## ჩეხეთის რეგიონების სიმბოლოები 

File:Praha CoA CZ.svg|პრაღა
File:Central Bohemian Region CoA CZ.svg|ცენტრალური ბოჰემია
File:South Bohemian Region CoA CZ.svg| სამხრეთი ბოჰემია
File:Plzen Region CoA CZ.svg|პლზენი
File:Karlovy Vary Region CoA CZ.svg|კარლოვარი
File:Usti nad Labem Region CoA CZ.svg|უსტეცი
File:Liberec Region CoA CZ.svg| ლიბერეცი
File:Hradec Kralove Region CoA CZ.svg| კრალოვეგრადეცი
File:Pardubice Region CoA CZ.svg|პარდუბიცი
File:CZE Kraj Wysoczyzna COA.svg| ვისოჩინა
File:South Moravian Region CoA CZ.svg| სამხრეთი მორავია
File:Olomouc Region CoA CZ.svg| ოლომოუცი
File:Zlin Region CoA CZ.svg|ზლინი
File:Moravian-Silesian Region CoA CZ.svg| მორავია-სილეზია
File:CoA CZ regions.png|ჩეხეთის რეგიონების რუკა

## რესურსები ინტერნეტში
*ჩეხეთის ქალაქების და მუნიციპალიტეტების კავშირი

*
ერლანდ იოსეფსონი

**ერლანდ იოსეფსონი** (დ. 15 ივნისი, 1923, სტოკჰოლმი — გ. 25 თებერვალი, 2012 იქვე) — შვედი მსახიობი. სახელი გაითქვა რეჟისორებთან ბერგმანთან, ტარკოვსკისთან და ანგელოპულოსთან მუშაობით.

## ფილმოგრაფია 
## ლიტერატურა 
* 

## რესურსები ინტერნეტში 
*

კატეგორია:შვედი მსახიობები
კატეგორია:დაბადებული 15 ივნისი
კატეგორია:დაბადებული 1923
კატეგორია:გარდაცვლილი  25 თებერვალი
კატეგორია:გარდაცვლილი 2012
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
რკინის კაცი 3

***რკინის კაცი 3*** (, სტილიზებული, როგორც ***Iron Man Three***) — 2013 წლის ამერიკული სუპერგმირული ფილმი, რომელშიც მოთხრობილია Marvel Comics-ის პერსონაჟ რკინის კაცის თავგადასავლები. ფილმის პროდიუსერია კევინ ფაიგი (Marvel Studios). დისტრიბუტორია  Walt Disney Studios Motion Pictures. იგი არის ფილმების *რკინის კაცი* და *რკინის კაცი 2* გაგრძელება და მეშვიდე ფილმი Marvel-ის კინოსამყაროს ციკლში, რიგით პირველი ძირითადი ფილმი 2012 წლის წარმატებული *შურისმაძიებლების* შემდეგ. ფილმის სცენარიის ავტორები არიან შეინ ბლეკი და დრიუ პირსი. ამბავი ნაწილობრივ ეფუძნება კომიქსის „Extremis“ სიუჟეტს, რომელიც უორენ ელისს ეკუთვნის. ჯონ ფავრო, პირველი ორი ფილმის რეჟისორი, ფილმის აღმასრულებელი პროდიუსერია. ტონი სტარკის როლს კვლავ ასრულებს რობერტ დაუნი უმცროსი.

ფილმის *რკინის კაცი 2* 2010 წლის მაისში გამოსვლის შემდეგ ფავრომ გადაწყვიტა რეჟისორის სახით არ დაბრუნებულიყო, ამიტომ 2011 წლის თებერვალში პროექტს შეუერთდა ბლეკი, რომელსაც უნდა შეეცვალა სცენარი და ფილმი გადაეღო. 2012 წლის აპრილსა და 2012 წლის მაისში შედგა ფილმის მსახიობთა გუნდი. კინგსლი, პირსი და ჰოლი დაემატნენ მთავარი როლების შესასრულებლად. გადაღება დაიწყო 2012 წლის 23 მაისს, უილმინგტონში (ჩრდილოეთ კალიფორნია). დამატებითი გადაღებები მიმდინარეობდა ფლორიდაში, ჩინეთსა და ლოს-ანჯელესში. ფილმის ვიზუალური ეფექტები შეიქმნა რამდენიმე კომპანიის მიერ, მათ შორის იყვნენ Scanline VFX, Digital Domain და Weta Digital.

*რკინის კაცი 3* გადაყვანილი იქნა 3D ფორმატში წარმოების შემდგომ პერიოდში. მისი პრემიერა გაიმართა პარიზში, 2013 წლის 14 აპრილს, თეატრში Grand Rex საერთაშორისო პრემიერა გაიმართა 2013 წლის 25 აპრილს IMAX-ში. 2013 წლის 3 მაისს ფილმი გამოვიდა აშშ-ში.

## როლებში
*რობერტ დაუნი უმცროსი - ტონი სტარკი
*გვინეთ პელტროუ - ვირჯინია პოტსი
*დონ ჩიდლი - პოლკოვნიკი ჯეიმზ როუდსი
*გაი პირსი - ოლდრიც კილიანი
*რებეკა ჰოლი - მარია ჰანსენი
*ჯონ ფავრო - ჰეპი ჰოგანი
*სტეფანი შოსტაკი - ბრანდტი
*ჯეიმზ ბეჯ-დეილი - სავინი
*ბენ კინგსლი - ტრევორ სლეტერი

## რესურსები ინტერნეტში 
* 
* 
* 
* 
* 
* 

## სქოლიო 
კატეგორია:2013 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ამერიკული ფენტეზი ფილმები
კატეგორია:Marvel-ის კინოსამყაროს ფილმები
გრიგოლ ტურელი

მინი|გრიგოლ ტურელის ქანდაკება
**გრიგოლ ტურელი** (ლათ. Gregorius Turonensis;  ნამდვილი სახელი და გვარია **გეორგიუს ფლორენციუსი**; დ. 30 ნოემბერი, 538 — გ. 17 ნოემბერი, 594) — ფრანკების ისტორიკოსი და ჰაგიოგრაფი. 573 წლიდან ტურის ეპისკოპოსი. დაიბადა კლერმონ-ფერანში, ოვერნის წარჩინებულ გალურ-რომაულ ოჯახში. აღიზარდა კლერმონის ეპისკოპოსის გალ კლერმონტელის მიერ. გრიგოლის ოჯახს რელიგიურ და პოლიტიკურ ცხოვრებაში თვალსაჩინო ადგილი ეკავა. ბიძამისი იყო ქალაქ კლერმონის ეპისკოპოსი. ტურელი დიდი ავტორიტეტით სარგებლობდა ფრანკთა მეფეების სიგებერტის, გუნტრამისა და ხილდებერტ II-ის კარზე. იყო მეროვინგების სახელმწიფოს გავლენიანი სასულიერო პირი. მისი ძირითადი ნაშრომია „ფრანკთა ისტორია“ (ლათინურ ენაზე, 10 წიგნად), რომელიც წარმოადგენს V-VI საუკუნეების ფრანკთა სახელმწიფოს პოლიტიკური ისტორიის მთავარ წყაროს. გრიგოლ ტურელი აგრეთვე წმინდანთა ცხოვრების და სხვა საეკლესიო თხზულებების ავტორია. 

გარდაიცვალა 594 წელს, სავარაუდოდ 17 ნოემბერს. უკანასკნელი წარმოადგენს მისის ხსენების დღეს. ტურსა და კლერმონში იგი წმინდანად შერაცხეს.

## ლიტერატურა
## რესურსები ინტერნეტში
* ფრანკთა ისტორია 

კატეგორია:ფრანკები
კატეგორია:დაბადებული 30 ნოემბერი
კატეგორია:დაბადებული 538
კატეგორია:გარდაცვლილი 17 ნოემბერი
კატეგორია:გარდაცვლილი 594
კატეგორია:კათოლიკური ეკლესიის წმინდანები
გარემოს საერთაშორისო დღე

**გარემოს საერთაშორისო დღე** — აღინიშნება ყველა 5 ივნისს გაეროს გარემოსდაცვითი პროგრამის მიერ. მისი მიზანია საზოგადოების ცნობიერების გაზრდა და მათი ჩაბმა გარემოს დასაცავად მიმართულ ქმედებებში. 2012 წლის გარემოს დაცვის დღის თემაა „მწვანე ეკონომიკა".

## რესურსები ინტერნეტში 
* UNEP, გარემოს დაცვის საერთაშორისო დღე 
* UNEP, გარემოს დაცვის დღეეები წლების მიხედვით – 2005 , 2006 , 2007 , 2008 , 2009 

კატეგორია:საერთაშორისო დღესასწაულები
ტონინო გუერა

**ტონინო გუერა** (დ. 16 მარტი, 1920, სანტარქანჯელო-დი-რომანია — გ. 25 თებერვალი, 2012 იქვე) — იტალიელი პოეტი, მწერალი და სცენარისტი. მუშაობდა სხვადასხვა რეჟისორებთან: მიქელანჯელო ანტონიონისთან , ფედერიკო ფელინისთან, თეო ანგელოპულოსთან, ანდრეი ტარკოვსკისთან.

## ფილმოგრაფია
## რესურსები ინტერნეტში
* 

კატეგორია:იტალიელი სცენარისტები
კატეგორია:დაბადებული 16 მარტი
კატეგორია:დაბადებული 1920
კატეგორია:გარდაცვლილი 25 თებერვალი
კატეგორია:გარდაცვლილი 2012
კატეგორია:იტალიელი მწერლები
კატეგორია:იტალიელი პოეტები
კატეგორია:XX საუკუნის იტალიელი მამაკაცი მწერლები
კატეგორია:XX საუკუნის იტალიელი პოეტები
კატეგორია:იტალიელი ათეისტები
კატეგორია:იტალიელი მამაკაცი პოეტები
კატეგორია:იტალიელი მამაკაცი სცენარისტები
კატეგორია:მწერლები ანბანის მიხედვით
ვარკეთილი

[მინი|მარჯვნივ|[მარო მაყაშვილის მურალი ვარკეთილის ერთ-ერთი საცხოვრებელი კორპუსის კედელზე]]
**ვარკეთილი** — საცხოვრებელი უბანი თბილისში (სამგორის რაიონი). მდებარეობს ქალაქის აღმოსავლეთ ნაწილში, მდინარე მტკვრის მარცხენა მხარეს, თბილისის ზღვის სამხრეთით.

დასახლების ძირითადი ნაწილი გაშენდა 1982-1988 წლებში (არქიტექტორები გ. შავდია, მ. ბოლქვაძე, შ. ჯანგველაძე, ო. ჯაფარიძე, ე. რუხაძე, თ. ჯირაშვილი და სხვ.) მანამდე ვარკეთილის საბჭოთა მეურნეობის კუთვნილ ტერიტორიაზე, სადაც ხეხილის ბაღები იყო. თავდაპირველი პროექტის მიხედვით ვარკეთილის საცხოვრებელი რაიონი შედგებოდა 3 მასივისგან: ვარკეთილი I (39 ათას მოსახლეზე; ახლანდ. მესამე მასივი), ვარკეთილი II (36 ათას მოსახლეზე; შემდეგ „ზემო პლატო“, ახლანდ. მესამე მასივი), ვარკეთილი III (5 მიკრორაიონი, სულ 48 ათას მოსახლეზე; ახლანდ. ვარკეთილი, 4 მიკრორაიონი). 1985 წლიდან მოქმედებს მეტროსადგური „ვარკეთილი“. 2010-იან წლებში ვარკეთილის მიმდებარედ, თბილისის ზღვის მახლობლად 420 ჰა ტერიტორიაზე კომპანია „ჰუალინგის“ მიერ გაშენდა ახალი საცხოვრებელი კომპლექსი „თბილისის ზღვის ახალი ქალაქი“. უბანში არის რამდენიმე მართლმადიდებლური ქრისტიანული ეკლესია, ასევე ეზიდთა სათემო ცენტრი და სამლოცველო (გაიხსნა 2015 წელს).  

## ლიტერატურა
## სქოლიო
კატეგორია:თბილისის უბნები
ფირვალდშტეტის ტბა

**ფირვალდშტეტის ტბა** ( ***ლუცერნის ტბა***) — ტბა შვეიცარიის ცენტრალურ ნაწილში, ალპების ძირას. მოქცეულია მთათაშუა ტექტონიკურ ქვაბულში, რომლის ფსკერი ძველი მყინვარებისაგან არის მოსწორებული. მდებარეობს ზღვის დონიდან 434 მ სიმაღლეზე. ფართობი 114 კმ². მაქსიმალური სიღრმე 214 მ. წყლის მოცულობა 11.8 კმ³. სანაპიროს დიდი ნაწილი მკვეთრად მაღლდება მთებისკენ 1500 მ სიმაღლემდე. გარშემორტყმულია მთებით. ლანდშაფტი წარმტაცია. ირგვლივ აღმართულია პილატუსისა და რიგის მთები. ტბაზე გაედინება მდინარე როისი. აგრეთვე ერთვის როისის აუზის რამდენიმე მცირე შენაკადი. შედგება ოთხი აუზისაგან, რომლებიც ერთმანეთთან დაკავშირებულია ვიწრო (1 კილომეტრამდე) სრუტეებით.

ზაფხულში წყლის დონე მატულობს, რაც განპირობებულია მთებში მყინვარების დნობით. წყალი მტკნარია, ფერად მოცისფრო. 1601 წელს მომხადრმა ძლიერმა მიწისძვრამ ტბაში ცუნამი გამოიწვია, ტალღების სიმაღლემ 4 მ მიაღწია. სანაოსნოა. განვითარებულია თევზჭერა. არის კალმახი. სანაპიროზე არაერთი კურორტია, მათ შორის ლუცერნი. ტურიზმი.

## იხილეთ აგრეთვე
* შვეიცარიის ტბების სია

## რესურსები ინტერნეტში
## სქოლიო
კატეგორია:შვეიცარიის ტბები
კატეგორია:ტბები ანბანის მიხედვით
იუნესკოს მსოფლიო მემკვიდრეობის ძეგლები ჩეხეთში

2011 წლის მონაცემებით ჩეხეთში 12 **იუნესკოს მსოფლიო კულტურული მემკვიდრეობის ძეგლია**

## სტატისტიკა 
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 936 (2011 წლის მონაცემებით) ძეგლია შეტანილი, მათ შორის 1,3 % ჩეხეთის ძეგლებია. სიაში შეყვანილი ყველა ძეგლი კულტურული ობიექტია ამათგან 3 წარმოადგენს კაცობრიობის შემოქმედებითი გენიის შედევრს (i - ობიექტი).

## სია 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 

## წევრობის კანდიდატები 
ჩეხეთის მთავრობამ იუნესკოს წევრობის კანდიდატად წარუდგინა 16 ძეგლი.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში
* იუნესკო

## რესურსები ინტერნეტში 
* იუნესკოს ოფიციალური საიტი. ჩეხეთის კულტურული მემკვიდრეობის ძეგლების სია

ჩეხეთი
*
ხულიო იგლესიასი

**ხულიო იგლესიასი** (სრული სახელი **ხულიო ხოსე იგლესიას დე ლა კუევა**, *Julio José Iglesias de la Cueva*; დ. 23 სექტემბერი, 1943) — ესპანელი მომღერალი და კომპოზიტორი, რომელიც მისმა მეტყველმა მუსიკამ ყველა დროის ერთ-ერთ ყველაზე გაყიდვად შემსრულებლად აქცია. XXI საუკუნის დასაწყისში, მას გაყიდული ჰქონდა მრავალ ენაზე შესრულებილი ასეულობით მილიონი ალბომი. მან გაყიდა 300 მილიონზე მეტი ჩანაწერი, რომელიც სულ 14 ენაზე და 77 ალბომადაა გამოსული. Sony Music Entertainment-ის მონაცემების თანახმად, ის შესულია მუსიკის ისტორიაში 15 ყველაზე გაყიდვადი შემსრულებლის სიაში. იგლესიასი მსოფლიო ყურადღების ცენტრში 1970—1980-იან წლებში მოექცა, როგორც რომანტიკული ბალადების შემსრულებელი. მისი წარმატება მუსიკის სხვა ჟანრების მოსინჯვის შემდეგაც გაგრძელდა. ხულიო იგლესიასი ასევე მომღერალ ენრიკე იგლესიასის მამაა.

## ბიოგრაფია
იგლესიასი მადრიდში დაიბადა და უფროსი ვაჟი იყო ხულიო იგლესიას პუგასა და მარია დელ როსარიო დე ლა კუევა ი პერიგნატის ოჯახში. მამის ოჯახი გალისიიდან იყო, დედის კი ანდალუსიიდან.

1960-იან წლებში იგი მადრიდის უნივერსიტეტში სამართალს სწავლობდა და ამავე დროს მადრიდის რეალის მეკარე იყო. 1963 წლის 22 სექტემბერს ხულიო ავტოავარიაში მოჰყვა, რა დროსაც ზურგის ტვინი დაიზიანა. იგი ამბობდა: „მე ავტოავარია მომიხდა, ძალიან, ძალიან უცნაური ავარია, მანქანაზე კონტროლი დავკარგე და გადავაბრუნე, რამაც ქვედა კიდურების დამბლა გამოიწვია... სამი წლის განმავლობაში ძალიან, ძალიან ცუდად ვიყავი“. მისი ექიმი ფიქრობდა, რომ იგი ვეღარასდროს გაივლიდა, თუმცა, ჯანმრთელობამ ნელ-ნელა მაინც იწყო აღდგენა. ხელების გავარჯიშების მიზნით, ხულიომ გიტარაზე დაკვრა დაიწყო. ჟურნალისტი ისაბელ პრეისლერი, რომელთანაც სამი შვილი შეეძინა — ჩაბელი, ხულიო და ენრიკე. 1979 წელს ისინი გაეყარნენ. 1981 წელს, მამამისი ხულიო იგლესიას პუგა ბასკმა ტერორისტებმა გაიტაცეს, მაგრამ ორი კვირის შემდეგ ცოცხალი იპოვეს, რამაც ხულიოს ბავშვებთან ერთად ფლორიდაში, მაიამიში გადასახლებისკენ უბიძგა.

2010 წლის 24 აგვისტოს, 20 წლიანი ურთიერთობის შემდეგ ხულიო იგლესიასი და მირანდა რინსბურგერზე დაქორწინდა. ჯვრისწერა პარიზში შედგა.  წყვილს სამი ვაჟი და ტყუპი გოგონა ჰყავთ. როდესაც ხულიო 60 წლის იყო, 2004 წელს, 89 წლის მამამისმა, ხულიო იგლესიას პუგამ ნახევარძმა აჩუქა, 2006 წელს კი ნახევარდა.

## დისკოგრაფია
პლატინის ან ალმასის სტატუსის მქონე ალბომები

*1975: *El Amor*
*1977: *A mis 33 años*
*1978: *Aimer La Vie*
*1978: *Emociones*
*1979: *A vous les femmes*
*1980: *Sentimental*
*1981: *De niña a mujer*
*1981: *Fidèle*
*1981: *14 Suosituinta Sävelmää*
*1982: ''Et l'amour crea la femme*
*1982: *Momentos*
*1983: *En Concierto*
*1983:  *Julio*

*1984: *1100 Bel Air Place* 
*1985: *Libra* 
*1990: *Starry Night*
*1994: *Crazy* 
*1995: *La Carretera*
*1996: *Tango*
*1998: *Mi Vida: Grandes Éxitos*
*2000: *Noche De Cuatro Lunas*
*2003: *Divorcio*
*2006: *Romantic Classics*
*2007: *Quelque chose de France*
*2011: *1*
*2015: *México* 
*2017: *México y Amigos* 
*2017: *Dois Corações''  

## რესურსები ინტერნეტში
* ოფიციალური საიტი
* 

## სქოლიო
კატეგორია:ესპანელი მომღერლები
კატეგორია:დაბადებული 1943
კატეგორია:დაბადებული 23 სექტემბერი
კატეგორია:ცოცხალი ადამიანები
კატეგორია:მადრიდში დაბადებულები
ბრიენცის ტბა

**ბრიენცის ტბა** () — ტბა შვეიცარიაში, ბერნის კანტონში. მდებარეობს ბერნის ალპებში, ზღვის დონიდან 564 მ სიმაღლეზე. ზედაპირის ფართობი 29,8 კმ², სიგრძე 14 კმ, სიგანე 2,8 კმ, მაქსიმალური სიღრმე 260 მ. ტბაში გადის მდინარე აარე, რომელიც მას თუნის ტბასთან აკავშირებს. ერთვის აგრეთვე რამდენიმე მცირე შენაკადი. ტბაში არის ერთადერთი კუნძული შნეგენინზელი, რომლის სიმაღლეა 570 მ. სამხრეთ სანაპიროსთან გისბახის ჩანჩქერია, ხოლო ჩრდილოეთ სანაპიროზე რამდენიმე დასახლებული პუნქტი, მათ შორის ინტერლაკენი. შვეიცარიის ერთ-ერთი ყველაზე სუფთა ტბაა. განვითარებულია თევზჭერა, მოიპოვება ქორჭილა. სანაოსნოა.

## იხილეთ აგრეთვე
* შვეიცარიის ტბების სია 

## სქოლიო
კატეგორია:შვეიცარიის ტბები
კატეგორია:ტბები ანბანის მიხედვით
ელისაბედ ქავთარაძე

**ელისაბედ (ლიზიკო) ქავთარაძე** (დ. 22 ივლისი, 1905, თბილისი, — გ. 1988, იქვე) — ქართველი მწერალი, საბჭოთა პერიოდის დისიდენტი.

დაიბადა ცნობილი სოციალისტ-ფედერალისტის და თბილისის არქივის გამგის ქაიხოსრო ქავთარაძის ოჯახში. 1922 წელს ჩააბარა თბილისის სახელმწიფო უნივერსიტეტის იურიდიულ ფაკულტეტზე და გაწევრიანდა ახალგაზრდა მარქსისტთა ორგანიზაციაში, რომელიც უკვე იატაკქვეშეთში იყო გადასული. 1928 წელს დააპატიმრეს სოხუმში ანტი-საბჭოთა საქმიანობის ბრალდებით; ჯერ მეტეხის ციხეში ჩასვეს, 1929 წელს კი რუსეთში, ტომსკის ოლქში გადაასახლეს. თბილისში 1936 წელს დაბრუნდა, მაგრამ 1940 წელს კვლავ დააპატიმრეს და ყაზახეთში გადაასახლეს. გადასახლებაში სულ 28 წელი გაატარა. 1956 წელს სამშობლოში დაბრუნდა და რეაბილიტაცია მიიღო. 1987 წელს აირჩიეს „ილია ჭავჭავაძის საზოგადოების“ გამგეობის წევრად. ავტორია თხზულებებისა: „არა ცოდნითა ერთითა“, „ყბაახვეული ქალი“, „ნაადრევი ოცნება“, „რატომ ჩვენს დაუკითხავად“, „ბებოს ბარათი“, „უმისამართო ბარათი“ და სხვ.
## წყაროები
*ელისაბედ (ლიზიკო) ქავთარაძე . საბჭოთა წარსულის კვლევის ლაბორატორია
*არა ცოდნითა ერთითა. «ლიტერატურული საქართველო», 2002-08-23

კატეგორია:დაბადებული 1905
კატეგორია:გარდაცვლილი 1988
კატეგორია:ქართველი მწერლები
კატეგორია:ქართველი დისიდენტები
ყელეთის წმინდა გიორგის ეკლესია

300px|მინი
**ყელეთის წმინდა გიორგის ეკლესია** — ეკლესია ხაშურის მუნიციპალიტეტის სოფელ დიდი ყელეთის სამხრეთით, გორაკზე, სასაფლაოზე.

ეკლესია დარბაზულია (11 X 6,5 მ), ნაგებია ნატეხი ქვიშაქვით.  შესასვლელი სამხრეთიდანაა . ნახევარწრიული აფსიდის ღერძზე გაჭრილია თაღოვანი სარკმელი. მის გვერდებზე თითო სწორკუთხა ნიშია. დასავლეთის კედელში ბრტყელი ზღუდარით გადახურული ერთი სარკმელია. დარბაზის გრძივ კედლებზე თითო მარტივპროფილიანი პილასტრია, რომლებზეც კამარის საბჯენი თაღია გადაყვანილი. თაღის ქუსლთან მხოლოდ ჩრდილოეთის მარტივი იმპოსტებია შემორჩენილი.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ენსი

**ენსი** () — მდინარე ავსტრიაში. მდინარე დუნაის მარჯვენა შენაკადი. სათავე აქვს დაბალი ტაუერნის კალთებზე, ზღვის დონიდან 1750 მ სიმაღლეზე. სიგრძე 254 კმ, აუზის ფართობი 6,000 კმ². თავდაპირველად მიედინება ზალცბურგის ფედერალური მიწის ტერიტორიაზე, შემდეგ უხვევს ჩრდილო-აღმოსავლეთით, სადაც შედის შტირიის ფარგლებში. მდინარის ხეობა წარმოადგენს საზღვრავს ჩრდილოეთ კირქვიან ალპებსა და ცენტრალურ-აღმოსავლეთ ალპებს შორის. დუნაის ერთვის ქალაქებს მაუთაუზენსა და ენსს შორის. საშუალო წლიური ხარჯი შესართავთან 201 მ³/წმ.

## იხილეთ აგრეთვე 
* ავსტრიის მდინარეების სია 

## რესურსები ინტერნეტში 
* მდინარე ენსი – ინფორმაცია  

კატეგორია:ავსტრიის მდინარეები
წრომის წმინდა მარინეს ეკლესია

300px|მინი
**წრომის წმინდა მარინეს ეკლესია** — ეკლესია ხაშურის მუნიციპალიტეტის სოფელ წრომის სოფლის სამხრეთ-აღმოსავლეთით 2 კმ-ზე, წრომი-ახალსოფლის გზის მარჯვენა მხარეს, ფერდობზე. ნასოფლარ ბოსლეთის ტერიტორიაზე. თარიღდება გვიანდელი ფეოდალური ხანით. 

ეკლესია დარბაზულია (7,1 X 5,3 მ), ნაგებია ნატეხი ქვით. შესასვლელი სამხრეთიდანაა. ნახევარწრიული აფსიდის ღერძზე თაღოვანი სარკმელია, რომლის გვერდებზე თითო სწორკუთხა ნიშია. დასავლეთ კედელშიც ერთი სარკმელია. დარბაზი გადახურულია შეისრული კამარით. ჩრდილოეთ ფასადზე შემორჩენილია ქვიშაქვის თაროსებრი ლავგარდნის ფრაგმენტები.

## ლიტერატურა
## რესურსები ინტერნეტში
* 

## სქოლიო
კატეგორია:ხაშურის მუნიციპალიტეტის ტაძრები
გრძნეულის შეგირდი

**გრძნეულის შეგირდი** () — 1978 წლის ჩეხოსლოვაკური ანიმაციური ფილმი. გადაღებულია ოტფრიდ პროისლერის მოთხრობა „კრაბატის“ მიხედვით.

## კრაბატი 
ბიჭუნა კრაბატს სიზმარში ესმის უცნობი ხმა, რომელიც უხმობს ძველ წისქვილში. იქ მისული კრაბატი ხედავს მეწისქვილეს, რომელიც შესთავაზებს შეგირდად დარჩენას. მაგრამ ამის გარდა, წისქვილში სწავლობენ შავ მაგიას. კრაბატი აღმოაჩენს, რომ, ყველაფერთან ერთად, ყოველ წელს მეწისქვილე/ოსტატი კლავს ერთ შეგირდს და შეგირდთა გუნდს ემატება ერთი ახალი ბიჭი. აქ ცხოვრების მესამე წელს წისქვილში მოვა გოგონა-მომღერალი (რომელიც წელიწადში ერთხელ სხვა გოგონებთან ერთად ღამის რიტუალში იღებს მონაწილეობას). იგი ამოიცნობს კრაბატს ყვავად გადაქცეულ ბიჭუნებში და ყველა ტოვებს წისქვილს. წისქვილი ინგრევა.

## იხილეთ აგრეთვე 
* კრაბატი - რეჟისორ მარკო კროიცპაინტნერის მხატვრული ფილმი

## რესურსები ინტერნეტში
* 

## სქოლიო 
კატეგორია:ჩეხური ანიმაციური ფილმები
ლიტორინის ზღვა

მინი|ლიტორინის ზღვა დაახლოებით 7000 წლის წინ 
**ლიტორინის ზღვა** — მარილიანი წყალსატევი, ეგრეთ წოდებული ზღვის აუზი, რომელიც არსებობდა ბალტიის ზღვის ადგილას დაახლოებით 7500-4000 ათასი წლის წინ. თავის მხრივ, ლიტორინის ზღვის ადგილას მდებარეობდა ანცილის ტბა, რომელმაც 2000 წელზე მეტხანს იარსება, იქამდე, სანამ ხმელეთის დაძირვის შედეგად წარმოქმნილმა სრუტეებმა ატლანტის მლაშე წყლებს აღმოსავლეთისაკენ არ  მისცა გზა. ასე წარმოიშვა ლიტორინის ზღვა, ოდნავ მარილიანი (მაქსიმუმ 6%) და უფრო თბილი წყლით (2-3°-ით მეტი), ვიდრე ახლა. ლიტორინის ზღვამ დაახლოებით 4000 წელი იარსება. თანდათან მცირდებოდა მისი ფართობი, დაბლა ეცემოდა ტემპერატურა. ბოლოს იგი თანამედროვე ბალტიის ზღვად გადაიქცა.

ბალტიის ზღვის არსებობის მანძილზე (თანადროულ დროშიც) სანაპიროს დიდი ნაწილი (განსაკუთრებით ჩრდილოეთ ნაწილში) განიცდიდა დედამიწის ქერქის აზევებას, რაც გამოწვეული იყო მყინვარული საფარის განადგურებით. ლიტორინის ზღვას მნიშვნელოვანი ფართობი ეკავა თანამედროვე ფინეთისა და შვედეთის ფარგლებში. მისი არსებობის ეპოქა შეესაბამება ტრანსგრესიის პერიოდსა და მაქსიმალურ მარილიანობას თბილი ატლანტური პერიოდის დროს. ოპტიმუმის პერიოდში დაახლოებით 4500 წლის წინ ლიტორინის ზღვა მოიცავდა ორჯერ უფრო მეტი მოცულობის აუზს. 

სახელწოდება მომდინარეობს მუცელფეხიანი მოლუსკების Littorina littorea-ის სახელწოდებიდან.

## იხილეთ აგრეთვე
* ბალტიის ზღვა 

## ლიტერატურა
* სსრკ ფიზიკური გეოგრაფია. განათლება, თბილისი, 1988.
* Wefer, Gerold (2002). Climate Development and History of the North Atlantic Realm. Springer.

კატეგორია:ბალტიის ზღვა 
კატეგორია:ჰოლოცენი
ტოროლას ბუდე

**ტოროლას ბუდე** () — იტალიელი რეჟისორი ძმების, პაოლო და ვიტორიო ტავიანების ფილმი. ასახავს სომეხთა გენოციდს 1915 წელს ოსმალეთის იმპერიაში. გამოვიდა 2007 წელს.

## რესურსები ინტერნეტში
* 

კატეგორია:2007 წლის ფილმები
კატეგორია:ფრანგული ფილმები
კატეგორია:იტალიური ფილმები
კატეგორია:ბულგარული ფილმები
კატეგორია:ესპანური ფილმები
კატეგორია:იტალიურენოვანი ფილმები
კატეგორია:დრამატული ფილმები
კატეგორია:წიგნებზე დაფუძნებული ფილმები
კატეგორია:ძმები ტავიანების ფილმები
ლიბერეცი

**ლიბერეცი** () — ქალაქი ჩეხეთის რესპუბლიკაში. მდებარეობს მდინარე ნისა-ლუჟიცკაზე და გარსშემორტყმულია იიზერის მთებით. წარმოადგენს ქვეყნის სიდიდით მეხუთე ქალაქს.

XIV საუკუნიდან დასახლდა გერმანელი და ფლამანდიელი მიგრანტებით, რომლებიც მეორე მსოფლიო ომის შემდეგ განდევნეს. ერთ დროს ქალაქში ყვაოდა ტექსტილის ინდუსტრია, რის გამოც მას ზედმეტსახელად „ბოჰემიის მანჩესტერს“ უწოდებდნენ. ბევრი ჩეხისთვის, ლიბერეცი ასოცირდება მის მთავარ ღირსშესანიშნაობასთან — იეშტედის კოშკთან. XIX საუკუნის დასასრულიდან, ლიბერეცმა კონურბაცია შექმნა გარეუბან ვრატისლავიცესა და მეზობელ ქალაქ იაბლონეც-ნად-ნისოუსთან. ამის შემდეგ, მთლიან ამ ტერიტორიაზე მოსახლეობამ 150 000 ადამიანი შეადგინა; შედეგად, ლიბერეცი ბოჰემიის მესამე უდიდესი ქალაქი გახდა პრაღისა და პლზენის შემდეგ. 

წერილობით წყაროებში ქალაქი პირველად 1348 წელს იხსენიება. 1622—1634 წლებში ლიბერეცი ალბრეხტ ფონ ვალენშტაინის მფლობელობაში იყო. 

განვითარების პიკს ქალაქმა XIX საუკუნის დასასრულს მიაღწია. ამ დროს აშენდა მრავალი შენობა, მათ შორის ქალაქის სამმართველო, ოპერა და ბოჰემიის მუზეუმი. ქალაქის ისტორიული ცენტრის თავზე მდებარე ბორცვებზე აიგო რომანტიზმის სტილის ნაგებობები. 

## დაძმობილებული ქალაქები
*  ამერსფორტი, ნიდერლანდები
*  ამიენი, საფრანგეთი
*  აუგსბურგი, გერმანია
*  ნაჰარია, ისრაელი
*  სანქტ-გალენი, შვეიცარია
*  ციტაუ, გერმანია
*  დიუნკერკი, საფრანგეთი
*  კოვროვი, რუსეთი

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* Municipal website   
* Liberec portal 
* Tramway Liberec 
* Liberec Botanical Garden
* Liberec Zoo
* Oblastni galerie v Liberci (Museum of art)

## სქოლიო
კატეგორია:ლიბერეცის მხარის ქალაქები
უსტი-ნად-ლაბემი

**უსტი-ნად-ლაბემი** () — ქალაქი ჩეხეთის რესპუბლიკაში, უსტეცის მხარეში. წარმოადგენს ქვეყნის მეშვიდე ყველაზე ხალხმრავალ ქალაქს. მდებარეობს მთიან რაიონში, მდინარე ბილინისა და ელბის შეერთების ადგილას. ფუნქციონირებს საკმაოდ აქტიური სამდინარო პორტი. ასევე მნიშვნელოვანია მისი როგორც სარკინიგზო კვანძის როლი. 

ჯერ კიდევ 993 წლისთვის, უსტი-ნად-ლაბემი წყაროებში ვაჭრობის ცენტრად იხსენიება. მის დაარსებას ბოჰემიის მეფე ოტოკარ II-ს მიაწერენ XIII საუკუნის გვიან წლებში, რომლებმაც ქვეყანაში გერმანელ მოსახლეებს უხმო და მათ გერმანული საქალაქო კანონით დაცვა აღუთქვა. 1423 წელს იგი იმპერატორმა სიგიზმუნდმა მეისენის კურფიურსტ ფრიდრიხ I-ს გადასცა გირაოთი, რომელმაც იგი საქსონიის გარნიზონით დაიკავა. 1426 ქალაქს ჰუსიტებმა ალყა შემოარტყეს, რომლებმაც 1426 წლის 16 ივნისს, სისხლისმღვრელ შეტაკებაში 25 000 კაცით გერმანიის 70 000-იანი არმია დაამარცხეს. 1429 წელს დაზიანებული ქალაქი აღადგინეს. მნიშვნელოვნად დაზიანდა აგრეთვე ოცდაათწლიანი და შვიდწლიანი ომების დროს.

## დაძმობილებული ქალაქები 
*  ჰალტონი, გაერთიანებული სამეფო
*  კემნიცი, გერმანია
*  ვლადიმირი, რუსეთი

## იხილეთ აგრეთვე 
* ჩეხეთის ქალაქების სია

## რესურსები ინტერნეტში 
* Crystal Touch Museum
* Municipal website 
* Architecture in Ústí nad Labem

კატეგორია:უსტეცის მხარის ქალაქები
Bad 25

***Bad 25*** — ამერიკელი მომღერალ მაიკლ ჯექსონის ალბომის Bad სპეციალური, საიუბილეო ვერსია.  ეს არის ჯექსონის რიგით მეორე ალბომი, რომელიც იუბილეს აღსანიშნავად გამოიცა (წინა იყო 2008 წლის *Thriller 25*). *Bad 25* გამოვიდა 2012 წლის 18 სექტემბერს.

## სიმღერების სია 
## ჩარტები და სერტიფიცირებები
### უმაღლესი პოზიციები
### სერტიფიცირებები 
**შენიშვნები:** 
1 ავსტრალიაში, შვეიცარიაში და ბრიტანეთში *Bad 25* და *Bad* ერთსა და იმავე ალბომად ითვლება.
2 აშშ-ში *Bad 25*-ის სტანდარტული ვერსია ითვლება *Bad*-ის ხელახალ გამოცემად, ხოლო დელუქს გამოცემა - ცალკე ალბომად.

## სქოლიო 
კატეგორია:მაიკლ ჯექსონის ალბომები
კატეგორია:2012 წლის ალბომები
კატეგორია:Epic Records-ის ალბომები
კატეგორია:გარდაცვალების შემდეგ გამოცემული ალბომები
ცხრამუხის წმინდა ნინოს ეკლესია

300px|მინი
**ცხრამუხის წმინდა ნინოს ეკლესია** —  ეკლესია ხაშურის მუნიციპალიტეტის სოფელ ცხრამუხაში. ეკლესია დგას სოფლის ცენტრში, აგებულია XIX საუკუნის მეორე ნახევარში.

ეკლესია დარბაზულია (12,6 X 7,8 მ), ნაგებია აგურითა და რიყის ქვით. შესასვლელი ორი აქვს - სამხრეთით და დასავლეთით. ნახევარწრიული აფსიდის თაღოვან სარკმლის ორივე მხარეს ნიშია. სამხრეთ და ჩრდილოეთ კედლებში ორ-ორი სარკმელია. დარბაზი გადახურულია ოდნავ შეისრული კამარით, რომლის საბჯენი თაღები გრძივი კედლების პილასტრებს ეყრდნობა. დასავლეთით ხის პატრონიკეა ხისავე კიბით. ეკლესია გარედან შელესილი და შეთეთრებულია.
ეკლესიაზე დასავლეთიდან მიშენებულია სამრეკლო, რომლის პირველი სართული თაღებით გახსნილი და დაბალი გუმბათით გადახურული ოთხსვეტიანი კარიბჭეა. გადახურულია ოდნავ შეისრული კამარით. დასავლეთით მრგვალი სარკმელია. იატაკში გაჭრილი ხვრელი ამ სართულს მის ქვეშ მოთავსებულ ოთხკუთხა სათავსთან (სამალავი) აკავშირებს. მესამე სართული ოთხივე მხარეს თაღებით გახსნილი, გუმბათიანი პატარა ფანჩატურია, რომელიც დაშენებულია ქვედა სართულის ორფერდა სახურავზე. მისი თაღები მარტივი პროფილისაა და აგურის თაროსებრ კაპიტელებს ეყრდნობა.მეორე სართულის ქვედა ნაწილში დეკორატიული ფრონტონი შევსებულია აგურის წყობაში გამოყვანილი ჯვრით.

ეკლესია  გაიხსნა 2000 წელს მეუფე იობის ლოცვა-კურთხევით.

## ლიტერატურა
## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:წმინდა ნინოს სახელობის ეკლესიები
კატეგორია:XIX  საუკუნის ეკლესიები
Blue Öyster Cult

**Blue Öyster Cult** — ამერიკული მძიმე როკ ჯგუფი. ჯგუფმა სადებიუტო ალბომი გამოუშვა 1972 წელს და აქედან მოყოლებული მათ გაყიდული აქვთ 24 მილიონი ალბომი, საიდანაც 7 მილიონი მხოლოდ ამერიკაში.

## დისკოგრაფია
;სტუდიური ალბომები
* *Blue Öyster Cult* (1972)
* *Tyranny and Mutation* (1973)
* *Secret Treaties* (1974)
* *Agents of Fortune* (1976)
* *Spectres* (1977)
* *Mirrors* (1979)
* *Cultösaurus Erectus* (1980)
* *Fire of Unknown Origin* (1981)
* *The Revölution by Night* (1983)
* *Club Ninja* (1985)
* *Imaginos* (1988)
* *Heaven Forbid* (1998)
* *Curse of the Hidden Mirror* (2001)
* *The Symbol Remains* (2020)
* *Ghost Stories* (2024)

## რესურსები ინტერნეტში
* 
* 
* 

კატეგორია:ამერიკული როკ-ჯგუფები
კატეგორია:1967 წელს ჩამოყალიბებული ჯგუფები
კატეგორია:Blue Öyster Cult
საბჭოთა კავშირის საფეხბურთო ჩემპიონატი 1950

**საბჭოთა კავშირის საფეხბურთო ჩემპიონატი 1950** — საბჭოთა კავშირის საფეხბურთო ჩემპიონატის მეთორმეტე გათამაშება. გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 16 აპრილს და დასრულდა 8 ნოემბერს.

## შედეგები 
### კლასი „А“: ცხრილი 
### კლასი „Б“: ცხრილი 
## ჩემპიონი 
## რესურსები ინტერნეტში 
* The Rec.Sport.Soccer Statistics Foundation.

1950
კატეგორია:1950 წელი ფეხბურთში
ფლაის გეიზერი

**ფლაის გეიზერი** () — მცირე ზომის გეოთერმული გეიზერი აშშ-ის ნევადის შტატის ჩრდილო-დასავლეთ ნაწილში. განლაგებულია ზღვის დონიდან 1223 მ სიმაღლეზე. რეგიონში ატმოსფერული ნალექების რაოდენობა განისაზღვრება 300 მმ-ით წელიწადში. ამოფრქვევის სიმაღლე უდრის 1,5 მ-ს. ბორცვთან ერთად, რომელზედაც იგი „ზის“ მისი სიმაღლე იქნება 3,7 მ. დიდი ხნის განმავლობაში იმყოფებოდა კერძო მფლობელობაში. 2016 წლის ივნისში ფლაის რანჩოს ტერიტორიის 1500 ჰა მათ შორის საკუთრივ გეიზერი 6,5 მლნ. აშშ დოლარად შეისყიდა არაკომერციულმა პროექტმა „Burning Man“-მა. 1916 წელს წყაროს მოსაპოვებლად ამ ადგილებში ჭაბურღილი ჩადგეს, თუმცა გეიზერს მისცეს დასაბამი. 1964 წელს მდუღარე წყალი ზედაპირზე ამოიფრქვა, რომელმაც მინერალებისაგან ლამაზი ლანდშაფტები შექმნა. გეიზერის კედლები დღესაც განიცდის ზრდას. თანდათან ღვრის მინერალებს (კარბონატის კალციუმი), წყალმცენარეებსა და ლურჯ-მწვანე წყალმცენარეებს, რომელიც განსაზღვრავს მის შეფერილობას. მიმდებარე ტერიტორიაზე წარმოქმნის წვრილ ტბებს, რომლებიც ცივი წყლებით გამოირჩევა. 

## რესურსები ინტერნეტში 
* ფლაის გეიზერი – ინფორმაცია  
* ფლაის გეიზერი – ინფორმაცია  

## სქოლიო
კატეგორია:აშშ-ის გეიზერები
Heavy Metal Lover

**Heavy Metal Lover** () — ამერიკელი პოპ-მომღერალ ლედი გაგას სიმღერა, მისი მეორე სტუდიური ალბომიდან *Born This Way* (2011). სიმღერა დაწერილია გაგას და ფერნანდო გერიბეის მიერ, რომლებიც ასევე სიმღერის პროდიუსერებიც არიან. გაგას თქმით სიმღერა ეძღვნება მის ერთ-ერთ ყოფილ მეგობარ ბიჭს. "Heavy Metal Lover" გადაწყვეტილია ელექტრო პოპის სტილში, რომელიც ასევე შეიცავს ტექნოს, ჰაუს და ტრანს მუსიკას. სიმღერის მთავარი თემაა სექსი და ალკოჰოლი. სიმღერის ინსტრუმენტალის პრემეირა მოხდა ალბომის გამოსვლამდე რამდენიმე კვირით ადრე გაგას ვებეპიზოდის "Transmission Gagavision"-ის 41-44-ე სერიებში.

სიმღერამ კრიტიკოსების მხრიდან დაიმსახურა დადებითი შეფასება. მიუხედავად იმისა, რომ სიმღერა არ გამოსულა როგორც სინგლი, MTV-მ დაასახელა, როგორც მეოთხე საუკეთესო სიმღერა 2011 წელს. სიმღერამ ბელგიის 50 საუკეთესო სიმღერის ჩარტში დაიკავა 21-ე ადგილი. 2011 წლის 31 დეკემბერს ახალი წლის დადგომამდე რამდენიმე წუთით ადრე გაგამ სიმღერა შეასრულა ტაიმზ-სქვერზე. გაგა სიმღერას ასევე ასრულებს ახალ მსოფლიო ტურ Born This Way Ball-ზე.

## სიმღერების სია 
***ციფრული ჩამონატვირთი**
# "Heavy Metal Lover" – 4:12

## კრედიტები და პერსონალი 
*ლედი გაგა - ვოკალისტი, სიმღერების ავტორი და პროდიუსერი
*ფერნანდო გერიბეი - სიმღერების ავტორი, პროდიუსერი.
*დეივ რასელი – ჩაწერის და აუდიო ინჟინერი
*ჯინ გრიმალდი – აუდიო მასტერინგი

## ჩარტი 
## სქოლიო 
კატეგორია:2011 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:სიმღერები ლედი გაგას პროდიუსერობით
კატეგორია:სიმღერები ფერნანდო გერიბეის ავტორობით
კატეგორია:სიმღერები ფერნანდო გერიბეის პროდიუსერობით
თეო ანგელოპულოსი

**თეოდოროს „თეო“ ანგელოპულოსი** ( დ. 27 აპრილი, 1935 — გ. 24 იანვარი, 2012) — ბერძენი რეჟისორი, სცენარისტი და პროდიუსერი. მსოფლიოს არაერთი კინოფესტივალის ლაურეატი და გამარჯვებული. ბერძნული კინემატოგრაფიის თვალსაჩინო კინოხელოვანი, მსოფლიო კინოს ერთ-ერთი საუკეთესო, გავლენიანი და პატივცემული რეჟისორი. მისი ფილმები უჩვენეს მსოფლიოს ყველა მნიშვნელოვან საერთაშორისო კინოფესტივალზე. ანგელოპულოსის ნამუშევრები 6-ჯერ მოხვდა კანის კინოფესტივალის ძირითად პროგრამაში.

თეოდოროს ანგელოპულოსი დაიბადა 1935 წლის 27 აპრილს საბერძნეთის დედაქალაქ ათენში. სწავლობდა სამართალს. მოგვიანებით სამხედრო სამსახურის გავლის შემდეგ გაემგზავრა ქალაქ პარიზში, სადაც სწავლობდა სორბონის უნივერსიტეტში. IDHEC-ის გამო სასწავლებელი მიატოვა. 1964 წელს საბერძნეთში დაბრუნდა, სადაც მუშაობა დაიწყო ჟურნალ „დემოკრატიული არჩევანი“-ს ჟურნალისტად და კინოკრიტიკოსად.

1968 წელს შექმნა პირველი მოკლემეტრაჟიანი ფილმი. 1970-იან წლებში დადგა სამნაწილიანი ფილმი, რომელიც მიეძღვნა XX საუკუნის საბერძნეთის ისტორიას. ცნობილი იყო თავისი სტილით, რომლისთვისაც დამახასიათებელია შენელებული თხრობა და გრძელი კადრები. 1995 წელს მიენიჭა საპატიო დოქტორის ხარისხი ბრიუსელის უნივერსიტეტში, 2001 წელს ესექსის უნივერსიტეტში, 2008 წელს დასავლეთ მაკედონიის უნივერსიტეტში, ხოლო 2009 წელს ეგეოსის უნივერსიტეტში.

არაერთი ჯილდოს გამარჯვებულია. 1988 წელს ვენეციის კინოფესტივალზე მიენიჭა „ვერცხლის ლომი“ გადაღებული ფილმისთვის „პეიზაჟი ნისლში“. 1995 წელს კანის კინოფესტივალზე ფილმისთვის „ულისეს მზერით“ მიენიჭა გრან-პრი, ხოლო 1998 წელს მიენიჭა „ოქროს პალმის რტო“ ფილმისთვის „მარადისობა და ერთი დღე“.

თეოდოროს ანგელოპულოსი გარდაიცვალა 2012 წლის 24 იანვარს ავტოსაგზაო შემთხვევისას 76 წლის ასაკში. ავტოსაგზაო შემთხვევა ქალაქ კერაცინში მოხდა. ანგელოპულოსი თავისი ფილმის „სხვა ზღვის“ გადასაღებ მოედანზე მიიჩქაროდა, როცა მას მოტოციკლი დაეჯახა. ეს ფილმი მისი ტრილოგიის ბოლო ნაწილი უნდა გამხდარიყო. კრიტიკულ მდგომარეობაში მყოფი რეჟისორი საავადმყოფოში გადაიყვანეს, თუმცა მისი გადარჩენა ექიმებმა ვერ მოახერხეს. 

## ფილმოგრაფია
**რადიოგადაცემა* (Εκπομπή, 1968)
**რეკონსტრუქცია* (Αναπαράσταση, 1970)
**1936 წლის დღეები* (Μερες του '36, 1972)
**კომედიანტები* (Ο Θίασος, 1975)
**მონადირეები* (Οι Κυνηγοί, 1977)
**ალექსანდრე დიდი* (Μεγαλέξανδρος, 1980)
**ათენი, დაბრუნება აკროპოლში* (Αθήνα, επιστροφή στην Ακρόπολη, 1983)
**მოგზაურობა კითერაში* (Ταξίδι στα Κύθηρα, 1984)
**მეფუტკრე* (Ο Μελισσοκόμος, 1986)
**პეიზაჟი ნისლში* (Τοπίο στην ομίχλη, 1988)
**ლაკლაკის წყვეტილი ნაბიჯი* (Το Μετέωρο βήμα του πελαργού, 1991)
**ულისეს მზერით* (Το Βλέμμα του Οδυσσέα, 1995)
**ლუმიერი და კომპანია* (Lumière et compagnie, 1995)
**მარადისობა და ერთი დღე* (Μια αιωνιότητα και μια μέρα, 1998)
**ტრილოგია: მტირალა მდელო* (Τριλογία 1: Το Λιβάδι που δακρύζει, 2004)
**ყველას თავისი კინო აქვს* (2007)
**დროის მტვერი* (Η Σκόνη του Χρόνου, 2009)

## რესურსები ინტერნეტში
* 
* ოფიციალური საიტი 

## სქოლიო
კატეგორია:ბერძენი კინორეჟისორები
კატეგორია:ბერძენი სცენარისტები
კატეგორია:დაბადებული 27 აპრილი
კატეგორია:დაბადებული 1935
კატეგორია:გარდაცვლილი  24 იანვარი
კატეგორია:გარდაცვლილი 2012
ტირიფი

**ტირიფი** (ლათ. Salix) — ფოთოლმცვივან მცენარეთა გვარი ტირიფისებრთა ოჯახისა. ორსახლიანი ხეები, ბუჩქები ან ჩირგვებია (პოლარული და მაღალმთის ტირიფები). გვარი მოიცავს 600-მდე სახეობას, რომლებიც გავრცელებულია ჩრდილოეთ ნახევარსფეროს ზომიერი და ცივის ჰავის სარტყლებში.  

საქართველოში ბუნებრივად გავრცელებულია 17 სახეობა. უმეტესობა მთის შუა, სუბალპურ და ალპურ სარტყლებში იზრდება, : წნორი (Salix alba), მდგნალი (Salix caprea), ვილჰელმის ტირიფი (Salix wilhelmsiana), კუზნეცოვის ტირიფი (Salix kuznetzowii), ქიქოძის ტირიფი (Salix kikodzese), ყაზბეგის ტირიფი (Salix kazbekensis), მათ შორის ქიქოძის და ყაზბეგის ტირიფი საქართველოს ენდემია. ტირიფი ეტანება ჩრდილოეთ ექსპოზიციის ფერდობებსა და ნოყიერ ტენიან ნიადაგს. დაბლობში კი, მდინარეთა ნაპირების გასწვრივ და ჭალის ტყეებში, მეტწილად გავრცელებულია წნორი ანუ თეთრი ტირიფი (ლათ. Salix Alba). მის დრეკად ყვითელყლორტებიან ფორმებს „მანეულსა“ და „ყვითელ ტირიფს“ — საგანგებოდ აშენებენ და საკალათე წნელად და ჭიგოდ იყენებენ. ნამდვილი საკალათე ტირიფი — მანეული (ლათ. Salix viminalis) ჩვენში ბუნებრივად იზრდება მხოლოდ ბაკურიანისა და ციხისჯვრის მიდამოებში. ტირიფის ზოგი სახეობის ქერქი შეიცავს ტანიდებს, ზოგისა — სალიცინს. 

ბევრი სახეობა დეკორატიულია: ბაღებსა და პარკებში ხშირად აშენებენ აღმოსავლეთ აზიიდან ინტროდუცირებულ ძეწნას (ლათ. Salix babylonica), რომელიც ორიგინალური, „მტირალა“ ვარჯით გამოირჩევა. ზოგს ცოცხალ ღობედ და მოსილული ნაპირების დასამაგრებლად იყენებენ. თაფლოვანია.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
კატეგორია:ტირიფისებრნი
ძეწნა

**ძეწნა**, **მტირალა ტირიფი** () — ხე ტირიფისებრთა ოჯახისა. სიმაღლე 12-14 მ აღწევს. გრძლად ჩამოშვერილი წვრილი და მოქნილი ტოტები აქვს. 

სამშობლოდ ჩრდილოეთ ჩინეთს ან ირანს მიიჩნევენ. ფართოდ არის კულტივირებული დედამიწის ყველა ზომიერ ოლქში. კავკასიაში (შავი ზღვის სანაპირო, თბილისი, ბაქო), ყირიმსა და უკრაინაში კულტივირებულია მისი მტირალა ფორმები. ლამაზი დეკორატიული მცენარეა. ადვილად მრავლდება კალმებით.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა 
კატეგორია:ტირიფისებრნი
არაბული ვიკიპედია

**არაბული ვიკიპედია** ( ან ويكيبيديا، الموسوعة الحرة) — ვიკიპედიის განყოფილება არაბულ ენაზე. თავისუფალი ღია ინტერნეტ ენციკლოპედია. გაეშვა 2003 წლის 9 ივლისს. 2012 წლის მარტის მდგომარეობით შეიცავდა 170 000 სტატიას. დარეგისტრირებულია 400 ათასზე მეტი მომხმარებელი, არსებობს 12,000 გამოსახულება. დღეისათვის არაბული ვიკიპედია სტატიების რაოდენობით 25-ე ადგილზეა და სემიტურ ენებზე არსებული ერთადერთი ვიკიპედიაა, რომელიც სცდება სტატიების 100,000 ზღვარს. სხვა ვიკიპედიებთან შედარებით არაბული ვიკიპედიის იერ-სახე განსხვავებულია. განსაკუთრებით თავისებურია არაბული ენა, რომლის დამწერლობის ტექსტი იწერება მარჯვნიდან მარცხნივ (როგორც საერთოდ სემიტურ დამწერლობაში). 

2008 წლის 30 აპრილს სირიაში მთავრობის მიერ ოფიციალური მიზეზის გარეშე არაბული ვიკიპედია დაიბლოკა. არაბულ ვიკიპედიას ბლოკი მოეხსნა 2009 წლის 13 თებერვალს. დაბლოკვისა და ბლოკის მოხსნის მიზეზები არ გახმაურდა. დღემდე არის დაბლოკილი Wikimedia. 2008 წლის 2 აპრილს მუშაობაში გაეშვა ვიკიპედიის განყოფილება არაბული ენის ერთ-ერთ დიალქტზე, ამრიგად შეიქმნა – ეგვიპტურ-არაბული ვიკიპედია.

არაბულ ვიკიპედიას ჰყავს 24 ადმინისტრატორი. აქტიურ მომხმარებელთა რიცხვი 3 ათასს ადამიანს აღემატება.

## რესურსები ინტერნეტში 
* არაბული ვიკიპედია 
* არაბული ვიკიპედია – მობილური ვერსია 
 
## სქოლიო 
კატეგორია:ვიკიპედიები ენების მიხედვით
Lisa Goes Gaga

***Lisa Goes Gaga***  — ოცდამეორე ეპიზოდი სიმფსონების ოცდამესამე სეზონიდან. ეპიზოდი ეთერში გავიდა აშშ-ის ტელეკომპანია FOX-ის ეთერში 2012 წლის 20 მაისს. ამ ეპიზოდში ამერიკელი პოპ-მომღერალი ლედი გაგა ეწვია ქალაქ სპრინგფილდს, რომლის ყველა მცხოვრები არის დეპრესიაში. მთავარი გმირი ლიზა სიმფსონი არის ყველაზე დიდ დეპრესიაში. ამ ეპიზოდში გაგა ცდილობს ასწავლოს ლიზას ბედნიერების მნიშვნელობა.

ეპიზოდის სცენარი ეკუთვნის ტიმ ლონგს, ხოლო რეჟისორი არის მეთიუ სკოფილდი. ეპიზოდში ლედი გაგა საკუთარ გმირს თავად ახმოვანებს. მან ხმა ჩაწერა 2011 წლის აგვისტოში ქალაქ ლოს-ანჯელესში ოთხი დღის განმავლობაში. პროექტის გუნდმა გაგასთვის შეიმუშავა სულ თვრამეტი სხვადასხვა კოსტიუმი, რომლებიც გაგას რეალურ ცხოვრებაში იყო ყველაზე დასამახსოვრებელი, მათ შორის ხორცის კაბა.

კრიტიკოსების მხრიდან ეპიზოდმა დაიმსახურა უარყოფითი შეფასება, მიუხედავად იმისა, რომ მათ დადებითად შეაფასეს გაგას შესრულება. Nielsen Media Research-ის განცხადებით ეპიზოდს პირდაპირ ეთერში თვალს ადევნებდა 4.79 მილიონი ადამიანი.

## რესურსები ინტერნეტში 
* 

კატეგორია:ლედი გაგა
კატეგორია:2012 სატელევიზიო ეპიზოდები
კატეგორია:სიმფსონების ეპიზოდები (სეზონი 23)
ბუზის თანავარსკვლავედი

მინი|ვარსკვლავები, ბუზის თანავარსკვლავედში
**ბუზის თანავარსკვლავედი** () — თანავარსკვლავედი ცის სამხრეთ ნახევარსფეროში, რომელიც მდებარეობს ირმის ნახტომში სამხრეთის ჯვრის თანავარსკვლავედის სამხრეთით. ცაზე იკავებს 138,4 კვ. გრადუს ფართობს და შეიცავს შეუიარაღებელი თვალით ხილულ 60 ვარსკვლავს.

## ისტორია 
ბუზი ახალი თანავარსკვლავედია. პირველად შემოთავაზებულ იქნა პიტერ პლანციუსის მიერ 1598 წელს, მაგრამ ტრადიცია მიაწერს იოჰან ბაიერს (1603). თავიდან ერქვა „ფუტკარი“ — *Apis*, მაგრამ სამითხის ჩიტის თანავარსკვლავედთან მისი ლათინური სახელწოდების *Apus* მსგავსების გამო, სახელი ჯერ იმ დროს ჩრდილოეთ ნახევარსფეროში არსებული "ჩრდილოეთის ბუზის" თანავარსკვლავედის მსგავსად „სამხრეთის ბუზად“ შეეცვალა, ხოლო შემდგომ, როდესაც სახელწოდება „ჩრდილოეთის ბუზი“ გაუქმდა, ეწოდა უბრალოდ „ბუზი“.

იუდოკუს ჰონდიუსის (ლათ. *Jodocus Hondius*) გლობუსზე ქამელეონი ცდილობს ენით მისწვდეს ბუზს.

დღეს ის ერთადერთი თანავარსკვლავედია, რომლის პერსონაჟიც მწერია.

## რესურსები ინტერნეტში 
* The Deep Photographic Guide to the Constellations: Musca
* Starry Night Photography: Musca
* Star Tales – Musca

კატეგორია:თანავარსკვლავედები
კატეგორია:სამხრეთ ნახევარსფეროს თანავარსკვლავედები
ჟლეტა (2011 წლის ფილმი)

**ჟლეტა** () — რომან პოლანსკის მხატვრული ფილმი. ფილმში მოქმედება ერთ ოთახში ვითარდება სადაც ორი ბავშვის მშობლები მათი შვილების ჩხუბის გამო ერთმანეთს ხვდებიან. დაფუძნებულია ფრანგი დრამატურგის, იასმინა რეზას, პიესაზე. ფილმი 15-მდე სხვადასხვა ჯილდოზე იყო ნომინირებული, თუმცა მათი უმრავლესობის მოპოვება ვერ შეძლო.

## როლებში
*ჯოდი ფოსტერი - პენელოპა ლონგსტრიტი
*ჯონ ს. რეილი - მაიკლ ლონგსტრიტი
*კეიტ უინსლეტი - ნენსი კოენი
*კრისტოფ ვალცი - ალან კოენი

## რესურსები ინტერნეტში 
* .
* .
* .
* *ფარისევლობა*, გიგა ზედანია.

## სქოლიო 
კატეგორია:2011 წლის ფილმები
კატეგორია:ფრანგული ფილმები
კატეგორია:გერმანული ფილმები
კატეგორია:პოლონური ფილმები
კატეგორია:ესპანური ფილმები
კატეგორია:ინგლისურენოვანი ფილმები
კატეგორია:რომან პოლანსკის ფილმები
კატეგორია:პიესებზე დაფუძნებული ფილმები
რონის მყინვარი

**რონის მყინვარი** () — ხეობის ტიპის მყინვარი შვეიცარიის ალპებში. მდებარეობს შვეიცარიის ვალეს კანტონში. წარმოადგენს მდინარე რონის სათავეს. ფართობი 17 კმ². სიგრძე დაახლოებით 10 კმ, სიგანე 1 კმ-მდე. XIX საუკუნის შუა პერიოდიდან დაწყებული განიცდის განუწყვეტლივ დნობას. მყინვარის ენა საკმაოდ დაბლა ეშვება, რის გამოც ტერიტორია ტურისტების ღირსშესანიშნავი ობიექტია. ვრცელდება გრიმზელის უღელტეხილის სიახლოვეს.

## მყინვარის ევოლუცია

File:2010-10-10 Furka 035-by bohdan urbanowicz.jpg|2010
File:Glacier du Rhone.jpg|2008
File:Rhoneglacier.JPG|2005
File:Gletch und Rhonegletscher um 1900.jpeg|1900
File:Rhonegletscher1870.jpg|1870

## იხილეთ აგრეთვე
* შვეიცარიის მყინვარების სია

## რესურსები ინტერნეტში
* რონის მყინვარი 
* რონის მყინვარი  NASA Earth Observatory 
* რონის მყინვარი 

კატეგორია:შვეიცარიის მყინვარები 
კატეგორია:ალპების მყინვარები
რაინის მყინვარი

**რაინის მყინვარი** () — ყოფილი მყინვარი, რომელიც არსებობდა უკანასკნელი გამყინვარების პერიოდში. დიდი როლი ითამაშა ბოდენის ტბის მორფოლოგიის განვითარებაში. ვრცელდებოდა ბავარიის პლატოზე, სადაც უმეტეს განვითარებას მორენული ლანდშაფტი აღწევს დასავლეთ ნაწილში, ბოდენის ტბასთან. სწორედ აქ ჩამოდიოდა ვეებერთელა რაინის მყინვარი პლატოს ჩრდილო კიდემდე.  უკანასკნელი გამყინვარების პერიოდში მყინვარი თანამედროვე ბოდენის ტბის აღმოსავლეთ სანაპიროსთან ვრცელდებოდა. 

## სქოლიო
კატეგორია:შვეიცარიის მყინვარები
კატეგორია:შვეიცარიის გეოგრაფია
კატეგორია:ალპების მყინვარები
ციურიხის ტბა

**ციურიხის ტბა** (, ) — ტბა შვეიცარიაში, გლარნის ალპების ჩრდილოეთით, ზღვის დონიდან 409 მ სიმაღლეზე. მდებარეობს სანქტ-გალენის, შვიცისა და ციურიხის კანტონების ტერიტორიაზე. ფართობი 88 კმ². მაქსიმალური სიგრძე 40 კმ, სიგანე 1-იდან 4 კმ-მდე. ნამგლისებური ფორმისაა. მოქცეულია ძველმყინვარულ ქვაბულში. უდიდესი სიღრმე 143 მ. აღმოსავლეთ ნაწილში ერთვის მდინარე ლინთი, რომელიც გამოედინება ტბის დასავლეთი ნაპირებიდან ქალაქ ციურიხის რაიონში მდინარე ლიმატის სახელწოდებით.

ჯებირებით გაყოფილია ორ არათანაბარ ნაწილად. უმცირესი — ზემო ტბა (გერმ. Obersee) შვიცისა და სანქტ-გალენის კანტონებს შორისაა, ქვედა ტბა — (გერმ. Untersee) მოქცეულია მთლიანად ციურიხის კანტონის ტერიტორიაზე. ციურიხის ტბის ქვედა მონაკვეთი გამოირჩევა დიდი სიღრმით. ნაპირების გასწვრივ გაყვანილია რკინიგზის ხაზი. ტბაში 2 კუნძულია. სანაოსნოა. მიმდინარეობს თევზჭერა. ტბის ჩრდილოეთ-დასავლეთ ნაპირზეა ქალაქი ციურიხი.

## იხილეთ აგრეთვე
* შვეიცარიის ტბების სია 

## რესურსები ინტერნეტში
კატეგორია:შვეიცარიის ტბები
კატეგორია:ტბები ანბანის მიხედვით
ნიში (არქიტექტურა)

[thumb|[დონატელო, ნიში შენობის ფასადზე (ფლორენცია)]]
**ნიში** — შეღრმავება შენობის ან ნაგებობის კედელში. იყენებენ ქანდაკების, ლარნაკის და სხვა რამის დასადგმელად ან განჯინის მოსაწყობად. აგრეთვე კედლის პლასტიკური დამუშავების მიზნითაც. ნიში ასევე არის შეღმავება სანგრებს შორის გასასვლელების კედელში. გამიზნულია ტყვიისა და ჭურვების ნამსხვრევებისგან  თავის დასაცავად.

## ლიტერატურა 
* *ქადეიშვილი.ნ*, არქიტექტურის საფუძვლები, გვ. 138, თბ.1984

კატეგორია:არქიტექტურული ელემენტები